Diari Oficial de la Generalitat Valenciana


Sumari del DOGV 4351, del 07-10-2002 (2002/10244)

Subhasta. Obres de renovació de la xarxa de distribució d'aigua potable, fase IV, A i B.
----------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/10565


Data del document
:   23-09-2002

Organisme emissor
:   Ajuntament del Verger

Tipus de document
:   Subhasta

Correcció d'errades

 Descriptors 

:   * Verger, el
    * subministrament d'aigua
    * contracte d'obres

Subhasta. Obres de renovació de la xarxa de distribució d'aigua potable, fase IV, A i B. [2002/A10726]
  
Mitjançant la Resolució de l'Alcaldia de data 12 d'agost del 2002 i en tràmit d'urgència, s'aprova el plec de clàusules administratives particulars que regiran la subhasta en procediment obert per a l'execució de les obres de renovació de la xarxa de distribució d'aigua potable, fase IV, A i B , i se sotmet al tràmit d'exposició pública per un termini de huit dies, comptats a partir del sendemà de la inserció del present anunci en el Butlletí Oficial de la Província, perquè puguen ser presentades les reclamacions oportunes.
  
Simultàniament, s'anuncia l'obertura del tràmit d'admissió de propostes, pel termini de 13 dies, comptats des del sendemà de la publicació en el Diari Oficial de la Generalitat Valenciana.
  
Plec de clàusules administratives particulars
  
Clàusula 1a. Objecte del contracte, tramitació, procediment, forma d'adjudicació i codificació.
  
- Objecte del contracte: l'objecte del present expedient és la contractació, per procediment obert, mitjançant concurs, de les obres denominades renovació de la xarxa de distribució d'aigua potable, fase IV, A i B, d'acord amb el projecte redactat per l'arquitecte municipal, Francisco Puchol Pericás.
  
La descripció de les obres que cal executar consta en el corresponent projecte tècnic, el qual queda incorporat al contracte com a contingut obligacional.
  
El contractista haurà d'executar les obres d'acord amb el projecte i amb les indicacions del seu tècnic director, que serà el mateix arquitecte municipal.
  
Es consideraran documents contractuals, en qualsevol cas, la memòria, el pressupost de les obres, els plans, el plec de condicions tècniques i quadre de preus, així com el programa de treball quan, d'acord amb el que disposa el plec de clàusules administratives generals, s'incorpore al projecte.
  
- Tramitació: urgent.
  
- Procediment d'adjudicació: obert.
  
- Forma d'adjudicació: la forma d'adjudicació del contracte serà la de concurs, mitjançant procediment obert.
  
Clàusula 2a. Naturalesa.
  
El present contracte té caràcter administratiu i es tipifica com a contracte d'obres, d'acord amb els articles 5.2.a i 120 del Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Clàusula 3a. Duració del contracte
  
El termini d'execució de les obres serà de quatre mesos, comptats a partir de la data en què es formalitze l'acte de comprovació del replantejament.
  
Clàusula 4a. Termini de garantia.
  
El termini de garantia serà de 12 mesos, comptadors des de la data en què es formalitze la recepció i, en cas d'observacions, serà la data en què l'administració haja acceptat les rectificacions.
  
Clàusula 5a. Partida pressupostària.
  
Hi ha crèdit pressupostari en la partida 51-611.11 (renovació xarxa parcial d'aigua, II fase), del pressupost corresponent a l'exercici 2002.
  
Clàusula 6a. Import de la contractació.
  
El tipus o preu base de la contractació és la quantitat de cent nou mil sis-cents quaranta-dos euros i huitanta-huit cèntims (109.642,88 EUR), IVA inclòs.
  
S'entendrà que el pressupost inclou la totalitat de l'obra i porta implícit tots els conceptes.
  
S'entendrà que en tots els pressupostos o ofertes dels empresaris està inclòs, no sols el preu del contracte, sinó també l'import de l'impost sobre el valor afegit que, per descomptat, serà transferit com partida independent.
  
Clàusula 7a. Revisió de preus.
  
No pertoca.
  
Clàusula 8a. Garantia provisional.
  
L'import de la garantia provisional serà de 2.192,86 euros, equivalent al 2% del pressupost total de les obres.
  
Clàusula 9a. Garantia definitiva.
  
La quantia de la garantia definitiva serà del 4% del pressupost d'adjudicació, sense perjudici del que disposa l'article 37 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, referent a garanties complementàries i definitives.
  
Les citades garanties es podran constituir en metàl·lic, valors públics o privats, en les condicions legalment establides, mitjançant un aval bancari o assegurança de caució, de conformitat amb els articles 55 i següents del Reial Decret 1.098/2001, de 12 d'octubre. Els avals hauran de ser autoritzats per l'apoderat de l'entitat que avala, el qual tindrà poder bastant per a obligar-la plenament.
  
En el cas que la garantia es presente mitjançant un aval, s'haurà d'ajustar al model que figura com a annex V del Reglament General de la LCAP. Així mateix, en l'aval de constitució de garantia definitiva, serà necessari que les firmes dels avalistes estiguen legitimades per un fedatari públic.
  
Clàusula 10a. Forma de pagament.
  
Mitjançant certificats.
  
Clàusula 11a. Altres obligacions del contractista.
  
El contractista haurà d'assumir el cost de la instal·lació de panells informatius de les obres, d'acord amb les instruccions del director tècnic d'elles, d'acord amb la imatge corporativa de l'Ajuntament del Verger (Alacant).
  
Clàusula 12a. Risc i ventura.
  
Els riscos que es deriven del contracte subscrit entre l'Ajuntament i l'adjudicatari hauran de ser assumits pel contractista, que no tindrà dret a indemnitzacions per causa d'avaries o perjudicis ocasionats per les obres, excepte causes de força major.
  
Clàusula 13a. Condicions dels licitadors.
  
Poden participar en la licitació les persones, jurídiques o naturals, que tinguen plena capacitat d'obrar, acrediten la seua solvència econòmica, financera, tècnica i professional, mitjançant la classificació que es requerisca, i no es troben compreses en cap de les prohibicions per a contractar disposades per l'article 20 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en concordança amb els articles 9 i següents del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Solvència econòmica i financera: informe, respecte de la solvència de l'empresa licitadora, d'institucions financeres o d'auditoria.
  
Solvència tècnica: experiència en tres obres que el licitador haja realitzat durant els tres últims anys, que s'haurà d'acreditar mitjançant un certificat de l'entitat contractant, que podrà ser pública o privada, o bé aportar un altre document fefaent, mitjançant el qual es puga comprovar que, efectivament, les obres s'han realitzat, que incloga import, dates i beneficiaris, públics o privats, d'elles. A tal efecte, es considera com a experiència pròpia, l'acreditada per les empreses vinculades a què es referix l'article 134 de la Llei de Contractes de les Administracions Públiques, fusionades, o que hagen sofrit canvis de denominació.
  
Les empreses estrangeres acreditaran la seua solvència, econòmica, financera, tècnica i professional, de conformitat amb el títol II, capítol I i II del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, per qualsevol dels mitjans que s'indiquen en els articles 16 i 17 del mateix Reial Decret 2/2000, de 16 de juny.
  
Clàusula 14a. Classificació del contractista.
  
Solvència econòmica i tècnica: s'acredita mitjançant la classificació del contractista expedida pel Registre Oficial d'Empreses Classificades. Per a participar en la licitació els contractistes hauran de tenir la següent classificació:
  
Grup A E
  
Subgrup 1 1
  
Categoria A A
  
En el supòsit que l'empresa no conste en el dit registre, haurà d'acreditar la seua solvència tècnica i econòmica amb els documents següents: articles 16 i 17 del Reial Decret Legislatiu 2/2000 i 14 del Reial Decret 390/1996, d'1 de març.
  
1. Informe d'institucions financeres acreditatiu de la solvència econòmica i financera o, si no n'hi ha, assegurança d'indemnització per a cobrir els riscos professionals.
  
2. Publicació dels comptes anuals o extracte d'elles, en cas de societats.
  
3. Declaració relativa a la xifra de negoci durant els tres últims exercicis.
  
Solvència tècnica:
  
1. Títols acadèmics i experiència de l'empresari i quadre tècnic.
  
2. Relació d'obres executades en el transcurs dels últims cinc anys, acompanyada dels certificats de bona execució de les més importants.
  
3. Maquinària, material i equip tècnic.
  
4. Efectius personals mitjans anuals, indicant grau d'estabilitat en l'ocupació i importància dels seus equips directius durant els tres últims anys.
  
5. Equip tècnic de què va a disposar, integrat o no en l'empresa.
  
Clàusula 15a. Documentació a presentar.
  
La documentació a presentar serà la següent:
  
(Original o fotocòpia autenticada). Les empreses podran aportar el certificat d'inscripció en el registre de licitadors de la comunitat autònoma (Departament de ..., carrer ... de la ciutat de ..., telèfons d'informació ...;) junt amb la declaració responsable de la vigència de les dades que inclou.
  
La presentació del present certificat, d'acord amb el que establix l'article ... del Decret ..., de ... de ..., de creació del registre de licitadors de la comunitat autònoma, eximix l'empresa del lliurament material de la documentació que acredita la personalitat jurídica, la capacitat d'obrar per a licitar i firmar contractes, la representació, la classificació empresarial, l'alta en l'impost d'activitats econòmiques i el rebut de l'últim pagament.
  
Així mateix, el lliurament del present certificat dispensa l'empresa de presentar la declaració que no es troba en cap de les circumstàncies que donen lloc a la prohibició de contractar que establix l'article 20 de la Llei de Contractes de les Administracions Públiques i, especialment, la circumstància de trobar-se al corrent en el compliment de les obligacions tributàries i amb la Seguretat Social.
  
Del present plec s'eximiran concretament, en el cas de la presentació del dit certificat, junt amb la declaració responsable de la vigència de les dades que s'inclouen en ell, els apartats 1, 2, 3 (només quant a la declaració responsable i no el certificat), 4 (només quant a la declaració responsable i no al certificat) i 5, corresponents a la documentació del sobre 1 que més endavant s'especifica.
  
Les proposicions seran secretes i es presentaran en dos sobres tancats o llibres separats i firmats pels licitadors o persona que el represente:
  
Sobre número 1. Portarà la menció «documentació administrativa per al procediment negociat de ..., presentada per ....» amb la firma del licitador o persona que el represente i indicació del nom i cognoms o raó social de l'empresa.
  
En l'interior del sobre es farà constar, en un foli independent, el seu contingut enunciat numèricament.
  
El sobre haurà de contenir la següent documentació:
  
1. (Podrà ser fotocòpia). Aquella que acredite la personalitat de l'empresari, mitjançant un document nacional d'identitat o document que el substituïsca. La capacitat d'obrar de les persones jurídiques s'acreditarà, bé mitjançant l'escriptura de constitució i de modificació, si és procedent, inscrites en el Registre Mercantil, bé mitjançant escriptura o document de constitució, modificació, estatuts o acte fundacional, inscrit, si és procedent, en el corresponent registre oficial.
  
Quan el licitador no actue en nom propi o es tracte de societat o persona jurídica, poder notarial per a representar la persona o entitat. El poder haurà d'estar inscrit en el Registre Mercantil o en aquell altre registre oficial que corresponga, i serà validat per la secretaria de la corporació o tècnic competent.
  
2. (Original o fotocòpia autenticada). Declaració responsable de no trobar-se, el concursant, sotmés en cap de les prohibicions de contractar, d'acord amb el que disposa l'article 20 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
3. (Original o fotocòpia autenticada). Certificat administratiu acreditatiu, o declaració responsable que el licitador es troba al corrent del compliment de les seues obligacions envers la Seguretat Social, d'acord amb el que establix l'article 14 del Reial Decret 1.098/2001, de 12 d'octubre. La declaració responsable inclourà, expressament, la circumstància de trobar-se al corrent del compliment de les obligacions amb la Seguretat Social imposades per les disposicions vigents, sense perjudici que la justificació acreditativa de tal requisit haurà d'exigir-se abans de l'adjudicació als qui resulten adjudicataris del contracte, i amb tal fi es concedirà un màxim de cinc dies hàbils.
  
4. (Original o fotocòpia autenticada). Certificat administratiu acreditatiu, o declaració responsable que el licitador es troba al corrent en el compliment de les seues obligacions tributàries, d'acord amb el que establix l'article 13 del Reial Decret 1098/2001, de 12 octubre. La declaració responsable inclourà, expressament, la circumstància de trobar-se al corrent del compliment de les obligacions tributàries imposades per les disposicions vigents, sense perjudici que la justificació acreditativa de tal requisit haurà d'exigir-se abans de l'adjudicació als qui resulten adjudicataris del contracte, i amb tal fi se'ls concedirà un màxim de cinc dies hàbils.
  
5. (Podrà ser fotocòpia). Últim rebut de l'impost sobre activitats econòmiques per a les activitats subjectes a l'esmentat impost.
  
6. (Podrà ser fotocòpia). Documentació acreditativa de la solvència tècnica, de conformitat a l'article 12 del present plec.
  
7. (Original o fotocòpia autenticada). Documentació acreditativa de la solvència econòmica, de conformitat amb l'article 12 del present plec.
  
8. (Podrà ser fotocòpia). Pòlissa de responsabilitat civil per import mínim de ... euros.
  
Les empreses estrangeres acreditaran la seua solvència econòmica, financera, tècnica o professional, per qualsevol dels mitjans que s'indiquen en els articles 16 i 17 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Per a les empreses estrangeres, la declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de manera, directa o indirecta, puguen derivar-se del contracte, amb renúncia, si és procedent, al fur jurisdiccional estranger que corresponga al licitador.
  
Els originals dels documents aportats mitjançant una fotocòpia podran ser exigits amb caràcter previ a l'adjudicació del contracte.
  
Sobre número 2. Que portarà:
  
- La classificació del contractista, d'acord amb el que diu l'article 14.
  
- La menció «Proposició econòmica per al procediment negociat de les ... presentada per ... », amb la firma del licitador o persona que el represente, que inclourà l'oferta econòmica, de conformitat amb el següent model:
  
«(Nom i cognoms) ..., domiciliat a ..., carrer ..., núm. ..., amb DNI núm. ..., major d'edat, en nom propi (o en representació de l'empresa ..., amb domicili a ..., carrer ..., número ...), una vegada conegudes les condicions exigides per a optar al procediment negociat de les obres d ..., es compromet a realitzar-les amb subjecció al projecte i al plec de clàusules administratives particulars, per la quantitat de ... euros (en lletres i xifres). En l'esmentada quantitat s'inclou l'impost sobre el valor afegit).
  
Lloc, data i firma del licitador.»
  
- La menció «Referències tècniques per al procediment negociat de les ... presentada per ... », amb la documentació acreditativa de les condicions establides en el plec de condicions tècniques i la documentació necessària d'acord amb les especificacions del plec de condicions particulars que permeta qualificar les ofertes.
  
En l'interior del sobre es farà constar, en un foli independent, el seu contingut enunciat numèricament.
  
Clàusula 16a. Criteris d'adjudicació.
  
La mesa de contractació, abans de començar el procediment establit en la clàusula número 19, fixarà els criteris per a baremar les ofertes, segons la puntuació.
  
Els criteris objectius que serviran de base a l'adjudicació del procediment negociat, en orde decreixent d'importància, seran els següents:
  
1. Millor oferta econòmica: 30 punts.
  
2. Millores del projecte en l'àmbit constructiu i/o acabats que no suposen cap cost addicional per a l'administració: 25 punts.
  
3. Reducció dels terminis d'execució del projecte: 15 punts.
  
4. Ampliació del termini de garantia de les obres establit pel present plec: 10 punts.
  
5. Experiència en administració central, autonòmica i local: 10 punts.
  
6. Qualitat del servici prestat, amb anterioritat, a l'Ajuntament: 10 punts.
  
Clàusula 17a. Presentació d'ofertes.
  
Les ofertes es presentaran des de les 09.00 hores fins a les 14.00 hores, al Departament d'Urbanisme i Obres de la corporació, en el termini de 13 dies naturals següents comptadors des del sendemà de la recepció de la invitació a participar en el procediment negociat.
  
Quan l'últim dia del termini siga inhàbil (el dissabte es considerarà com a tal) s'entendrà prorrogat al primer dia hàbil següent.
  
Clàusula 18a. Composició de la mesa de contractació.
  
La mesa estarà formada per:
  
President: el de la corporació o regidor en qui delegue.
  
Vocal: president de la Comissió d'Urbanisme de l'Ajuntament.
  
Vocal: secretari general o funcionari en qui delegue.
  
Vocal: interventor general o funcionari en qui delegue.
  
Vocal: arquitecte municipal.
  
Secretari: un funcionari de la corporació.
  
Clàusula 19a. Obertura de proposicions.
  
Sobre número 1 (documentació). La mesa de contractació es reunirà el dia hàbil següent al de la finalització de l'acabament de presentació de proposicions, amb l'objecte de procedir a l'obertura dels sobres números 1 i qualificar la documentació en ells inclosa. En cas d'observar defectes materials en la documentació presentada, si ho creu convenient, podrà concedir un termini no superior a tres dies hàbils perquè el licitador esmene l'error.
  
Sobres números 2 (proposició econòmica i referències tècniques). La mesa de contractació procedirà, en acte públic, a l'obertura dels sobres números 2, que es produirà el quart dia hàbil següent, comptador des de l'obertura dels sobres números 1, llevat que la mesa de contractació decidisca avançar l'obertura dels sobres números 2 i 3 al dia de l'obertura dels sobres números 1; supòsit en el qual els licitadors seran oportunament notificats de la decisió de la mesa, mitjançant una notificació que els serà lliurada en el moment de la presentació de l'oferta, en la qual se'ls indicarà el dia, hora i lloc de realització de l'acte públic.
  
La mesa donarà compte, en primer lloc, del resultat de la qualificació de la documentació general presentada, indicant, si fóra possible, en el cas d'haver transcorregut el termini de tres dies per a esmenar els defectes, si n'hi haguera, els licitadors exclosos, si és procedent, i les causes de la seua exclusió. A continuació, es procedirà a l'obertura de les proposicions econòmiques, amb la lectura del contingut essencial de cada una d'elles i, seguidament, a la dels sobres números 3, que seran remesos al servici corresponent per al seu informe, i després d'invitar els assistents a formular les observacions que desitgen realitzar, se n'estendrà la corresponent acta.
  
La mesa presentarà les proposicions, amb l'acta i la proposta que estime pertinent, a l'òrgan de contractació que haja d'efectuar l'adjudicació del contracte.
  
La mesa de contractació podrà sol·licitar, abans de formular la seua proposta, aquells informes, tècnics o jurídics, que estime convenients i es relacionen amb l'objecte del contracte.
  
En qualsevol cas, l'òrgan de contractació també tindrà l'alternativa d'adjudicar el contracte a l'empresa que faça l'oferta més avantatjosa en la seua globalitat o de declarar desert el concurs, de conformitat amb la normativa vigent.
  
En tot allò no previst per les presents clàusules, caldrà ajustar-se al que disposa la Llei de Contractes de les Administracions Públiques